V. R. Krishna Iyer

Breitheamh ar Chúirt Uachtarach na hIndia ab ea V. R. Krishna Iyer (15 Samhain 1915 – 4 Nollaig 2014).   Feachtasóir díograiseach ar son cearta sibhialta agus sóisialta ba ea é. Rinne sé ceannródaíocht ar mhodh breithnithe inar tugadh ciall ní ba leithne don Bhunreacht agus a cuireadh próiseas an dlí in oiriúint don cheartas sóisialta.

Bronnadh an dara gradam is airde san India, an Padma Vibhushan, air sa bhliain 1999.

 Saol 
Thosaigh Iyer ag cleachtadh an dlí sa bhliain 1938. Níorbh fhada go ndeachaigh sé i bpáirt leis an eite chlé ina cheantar dúchais. clé|mion|2009Tar éis dó a bheith tofa ina bhall neamhspleách de Chomhthionól Reachtaíochta Mhadras sa bhliain 1952, bhí Iyer ina aire dlí agus cirt, gnóthaí baile, uiscithe, cumhachta, príosún, leasa shóisialta agus longseoireachta intíre sa chéad rialtas Cumannach i Stát Kerala (1957-59). D'fhan sé ina bhall den chomhthionól go dtí 1965.mion|príomhaire Modi agus Justice Krishna Iyer|cléSa bhliain 1968, ceapadh Iyer ina bhreitheamh d'Ard-Chúirt Kerala. Ansin bhí sé ina bhall de Choimisiún Dlí na hIndia idir 1971 agus 1973. 

Ar 17 Iúil 1973, ceapadh ar Chúirt Uachtarach na hIndia é. Agus Iyer ina bhreitheamh, rinne sé ceannródaíocht ar mhodh breithnithe ní ba dhíograisí, sásta le ciall ní ba leithne a thabhairt d'fhorálacha an bhunreachta agus próiseas an dlí a chur in oiriúint d'éilimh an cheartais shóisialta trí dhlíthíocht leasa an phobail a chruthú. Bhí sé ina thacadóir dílis de chuid an chúnaimh dlí chomh maith. 

 Ar scor 
Sa bhliain 1980, tar éis dó éirí as an gCúirt Uachtarach, lean Iyer ar aghaidh mar phearsa phoiblí ghníomhach, a bhíodh i mbun feachtais ar son na gcúiseanna a bhí á gcur chun cinn aige an t-am ar fad ó bhí sé ina fhear óg, go dtí cúpla seachtain roimh a bhás, agus é naoi mbliana is nócha d'aois.

 Féach freisin 

 Breithiúna Indiacha

 Tagairtí 

Catagóir:Polaiteoirí na hIndia
Catagóir:Básanna in 2014
Catagóir:Daoine a rugadh i 1915
Catagóir:Cumannaithe
Catagóir:Dlíodóirí Indiacha
Catagóir:Breithiúna Indiacha
Catagóir:Gníomhaithe cearta daonna